Diari Oficial de la Generalitat Valenciana


Sumari del DOGV 8051, del 30-05-2017 (2017/4733)

RESOLUCIÓ de 29 de maig de 2017, del director general de Centres i Personal Docent, per la qual es declaren aprovades les llistes definitives de persones aspirants admeses i excloses per a participar en els procediments selectius per a ingrés i adquisició de noves especialitats en el cos docent de professors i professores tècnics de Formació Professional i es convoca a la primera prova de la fase d'oposició.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8051

Data del DOGV
:   30-05-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/4733


Data del document
:   29-05-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 29 de maig de 2017, del director general de Centres i Personal Docent, per la qual es declaren aprovades les llistes definitives de persones aspirants admeses i excloses per a participar en els procediments selectius per a ingrés i adquisició de noves especialitats en el cos docent de professors i professores tècnics de Formació Professional i es convoca a la primera prova de la fase d'oposició. [2017/4733]  
Transcorregut el termini de reclamacions previst en el punt tercer de la Resolució de 8 de maig de 2017, del director general de Centres i Personal Docent, per la qual es declaren aprovades les llistes provisionals d'aspirants admesos i exclosos per a participar en els procediments selectius per a ingrés i adquisició de noves especialitats en el cos docent de professors tècnics de Formació Professional (DOGV 8037, d'11 de maig), convocat per Ordre 15/2017, de 10 d'abril, de la Conselleria d'Educació, Investigació, Cultura i Esport, aquesta direcció general resol:  
  
Primer  
Declarar aprovades les llistes definitives d'aspirants admesos i exclosos, amb indicació en aquest últim cas de les causes d'exclusió, per a participar en els procediments selectius per a ingrés i adquisició de noves especialitats en el cos docent de professors tècnics de Formació Professional, convocat per Ordre 15/2017, de 10 d'abril, de la Conselleria d'Educació, Investigació, Cultura i Esport.  
  
  
Segon  
Les llistes definitives d'aspirants admesos i exclosos estaran exposades al públic en la seu de la Conselleria d'Educació, Investigació, Cultura i Esport. Així mateix, també es podran consultar en la pàgina d'internet de la Conselleria d'Educació, Investigació, Cultura i Esport http://www.ceice.gva.es/web/rrhh-educacion/oposiciones.  
  
El fet de figurar en la relació de persones admeses no prejutja que es reconega a les persones interessades la possessió dels requisits exigits en aquests procediments selectius. Quan de l'examen de la documentació que, d'acord amb la base 10 de l'ordre de convocatòria, s'ha de presentar en cas de ser seleccionades, es desprenga que no posseeixen algun dels requisits, les persones interessades perdran tots els drets que es puguen derivar de la seua participació en aquests procediments.  
  
  
Tercer  
Convocar els aspirants admesos per a participar en el procediment selectiu per a ingrés en el cos de professors tècnics de Formació Professional, que hagen declarat estar en possessió de les titulacions que acrediten el coneixement de les llengües oficials o hagen superat les proves convocades d'acord amb el que preveu la base 7.1, davant dels corresponents tribunals, segons figuren en la llista definitiva d'aspirants admesos, per a la realització de la primera prova de la fase d'oposició, el dia 26 de juny de 2017, a les 10.00 hores, en el Centre Integrat Públic de Formació Professional Ciutat de l'Aprenent, situat al carrer Ciutat de l'Aprenent, número 4, de València.  
  
  
Quart  
Els aspirants s'hauran de presentar amb el document nacional d'identitat (DNI) o document equivalent del país d'origen, passaport o permís de conducció, que estiguen vigents, on aparega la fotografia del titular, i si és el cas, el número d'identificació d'estranger.  
  
Els que no compareguen quedaran exclosos dels procés selectiu, d'acord amb el que estableix la base 6.1 de l'ordre de convocatòria.  
  
Contra la present resolució, que posa fi a la via administrativa, es podrà interposar un recurs potestatiu de reposició davant de la Direcció General de Centres i Personal Docent en el termini d'un mes comptat des de l'endemà de la publicació, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé plantejar directament un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació, d'acord amb el que estableixen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 29 de maig de 2017.- El director general de Centres i Personal Docent: José Joaquín Carrión Candel.